b'\n_START_ARTICLE_\nKamniti most, Regensburg\n_START_SECTION_\nLokacija\n_START_PARAGRAPH_\nJu\xc5\xbeni konec mostu bi lahko bila lokacija starodavnih mestih vrat.  V zgodnjem 16. stoletju je bilo zgrajeno skladi\xc5\xa1\xc4\x8de soli Amberg (nem\xc5\xa1ko: Salzstadel) in v za\xc4\x8detku 17. stoletja \xc5\xa1e skladi\xc5\xa1\xc4\x8de soli Regensburg.  Zgodovinska restavracija\xc2\xa0\xc2\xbbRegensbur\xc5\xa1ka kuhinja klobas\xc2\xab\xc2\xa0(Wurstk\xc3\xbcche zu Regensburg) je bila zgrajena vzhodno od skladi\xc5\xa1\xc4\x8da soli nasproti obzidja v 14. stoletju; starej\xc5\xa1a stavba na istem mestu je verjetno slu\xc5\xbeila kot menza za delavce, ki so gradili most.  Nekoliko vzhodno je Regensbur\xc5\xa1ki muzej donavskih plovil.._NEWLINE_Most je v preteklosti povzro\xc4\x8dal te\xc5\xbeave prometu na Donavi,  kot je leta 1809 opazil Napoleon.  Do leta 1916, ko je bil name\xc5\xa1\xc4\x8den elektri\xc4\x8dni sistem za vleko ladij pod mostom, so plovbo proti toku ovirali mo\xc4\x8dni tokovi. Sistem je bil odstranjen leta 1964. Ker dana\xc5\xa1nji promet zahteva ve\xc4\x8d proste vi\xc5\xa1ine za plovbo, kot so jo zagotavljali oboki mostu, je ta odsek reke uporabljen samo za rekreacijske in izletni\xc5\xa1ke potrebe. Ve\xc4\x8dja plovila zato plujejo po obvozu na severu Regensburga po kanalu Regen-Donava, ki je bil zgrajen na poplavnem terenu imenovanem Protzenweiher, kjer je bil v\xc4\x8dasih trg govedi in prostor za javno razvedrilo in je del Evropske vodne poti med Rotterdamom na ustju Rena in Constanco na \xc4\x8crnem morju. (Ru\xc5\xa1enje mostu zaradi odstranitve ovire je bila predlagana \xc5\xbee leta 1904. ))\n_START_SECTION_\nZgodovina\n_START_PARAGRAPH_\nKarel Veliki je v Regensburgu zgradil lesen most, pribli\xc5\xbeno 100 metrov vzhodno od sedanjega mostu, vendar je bil neustrezen za promet in dovzeten za poplave, zato je bilo odlo\xc4\x8deno, da ga nadomestijo s kamnitim mostom._NEWLINE_Kamniti most je bil zgrajen v samo enajst letih, verjetno v 1135-46.  Ludvik VII. Francoski in njegova vojska so ga uporabljali za pre\xc4\x8dkanje Donave na poti do druge kri\xc5\xbearski vojne. Slu\xc5\xbeil je kot model za druge kamnite mostove zgrajene v Evropi v 12. in 13. stoletju: most \xc4\x8dez Labo (zdaj most Augustus) v Dresdnu, srednjeve\xc5\xa1ki Londonski most \xc4\x8dez Temzo, Avignonski most \xc4\x8dez Rono in Juditin most (predhodnik Karlovega mostu) \xc4\x8dez Vltava v Pragi. Bil je edini most \xc4\x8dez Donavo v Regensburgu pribli\xc5\xbeno 800 let, do izgradnje Nibelun\xc5\xa1kega mostu leta 1938. \xc5\xbde stoletja je bil edini most \xc4\x8dez reko med Ulmom in Dunajem, saj je bil Regensburg pomembno sredi\xc5\xa1\xc4\x8de trgovine in vlade. _NEWLINE_Most je imel svojo upravo, s pe\xc4\x8datom z njegovo upodobitvijo, kar je najstarej\xc5\xa1i primer, ki sega do 1307; cestnina je bila uporabljena za njegovo vzdr\xc5\xbeevanje.\n_START_SECTION_\nGradnja in spremembe\n_START_PARAGRAPH_\nKamniti most je lo\xc4\x8dni most s 16 loki. Na ju\xc5\xbenem koncu sta bila prvi lok in prvi oporniik vklju\xc4\x8dena v Regensbur\xc5\xa1ko skladi\xc5\xa1\xc4\x8de soli, ko je bilo zgrajeno leta 1616-20, in je \xc5\xa1e vedno v veljavi v okviru pristopne ceste do mostu. Arheolo\xc5\xa1ka raziskava izvedena v letu 2009 je pokazala po\xc5\xbearno \xc5\xa1kodo v \xc4\x8dasu srednjega veka. Most je bil prvotno 336 m dolg; stavba v prvem oporniku ga je skraj\xc5\xa1ala na 308,7 metrov.  Na ju\xc5\xbenem, staromestnem koncu mostu je pol metra ni\xc5\xbeji od severnega, Stadtamhof konca. Most je nekoliko v krivini zaradi oblike reke na tej to\xc4\x8dki. Gradnja mostu je bila la\xc5\xbeja zaradi nenavadno vro\xc4\x8dega in suhega poletja leta 1135, kar je povzro\xc4\x8dilo zelo nizek vodostaj Donave.  Nekatere od mostnih stebrov stojijo na dveh otokih v Donavi med krajema Zgornji in Spodnji W\xc3\xb6hrd. Drugi po\xc4\x8divajo na temeljih na hrastovih pilotih v strugi, ki so bili vgrajeni znotraj pregrade iz hrastove obloge. Da bi jih za\xc5\xa1\xc4\x8ditili pred spodkopavanjem reke, so stebri obdani z umetnimi otoki ali oporniki; ti so bili raz\xc5\xa1irjeni leta 1687. Mostovni oporniki so precej\xc5\xa1nja ovira za pretok vode, z manj kot 4 m med njimi, kar ustvarja mo\xc4\x8dne vrtin\xc4\x8daste tokove pod mostom in dolvodno, in jih imenujejo\xc2\xa0\xc2\xbbRegensbur\xc5\xa1ki donavski zavitek (strudel)\xc2\xab. Pet od njih je bilo zmanj\xc5\xa1anih leta 1848 kot del izgradnje Ludwig kanala, vsi pa so bili zmanj\xc5\xa1ani in okrepljeni z betonom in kamnom v \xc4\x8dasu obnovitvenih del v letih 1951-62. Konstrukcija uporabljena za opornike je modificirana tehnika rimskega mostu \xc4\x8dez Mozelo v Trierju, kjer oporniki le\xc5\xbeijo neposredno na dnu struge._NEWLINE_Na ju\xc5\xbenem koncu mostu so bili mlini, ki so uporabljali mo\xc4\x8d tokov; prihodki so prispevali k vzdr\xc5\xbeevanju mostu. Bavarci so jih po\xc5\xbegali leta 1633 v \xc4\x8dasu tridesetletne vojne, nekatere so obnovili leta 1655, leta 1784 pa jih ponovno uni\xc4\x8dil ledu, ki je zajezil reko. Enega so obnovili ob vzno\xc5\xbeju skladi\xc5\xa1\xc4\x8da soli. _NEWLINE_V tridesetletni vojni, v \xc4\x8dasu \xc5\xa1vedskega napada na mesto leta 1633, je bil \xc4\x8detrti mostni razpon (tretji sedaj viden) poru\xc5\xa1en. Vrzel je bila zapolnjena z lesenim mostom in samo obnovljen v 1790/91, ko je postalo jasno, da je manjkajo\xc4\x8di odsek slabi most. _NEWLINE_Most je prvotno imel tri stolpe, od katerih je ohranjen le ju\xc5\xbeni stolp in stolpna zapornica do starega mesta. Prvotni ju\xc5\xbeni stolp je bil zgrajen okoli leta 1300; ob njem stala kapela sv. Marjete. V sredini 16. stoletja je bil spremenjen v zapor dol\xc5\xbenikov in stolp je postal znan kot Schuldturm (Stolp dol\xc5\xbenikov).  Srednji stolp je bil zgrajen okrog 1200.  Tako ju\xc5\xbeni kot srednji stolp sta bila uni\xc4\x8denih v po\xc5\xbearu v tridesetletni vojni, ko je bilo mesto pod \xc5\xa1vedsko okupacijo. Obnovljena sta bila leta 1648, pri \xc4\x8demer je bila ju\xc5\xbenemu stolpu v tistem \xc4\x8dasu dodana ura. Srednji stolp je bil ponovno poru\xc5\xa1en leta 1784, potem ko ga je skoraj uni\xc4\x8dil led. Severni stolp (\xc4\x8crni stolp) je bil verjetno zgrajen v drugi polovici 12. stoletja skupaj s samim mostom.  Bil je mo\xc4\x8dno utrjen med letoma 1383 in 1429, vklju\xc4\x8dno z dvi\xc5\xbenim mostom. Ta stolp je bil po\xc5\xa1kodovan leta 1809 v \xc4\x8dasu Napoleonovih vojn, ko so Francozi in Bavarci znova zavzeli mesto pred Avstrijci, in bil poru\xc5\xa1en naslednje leto. V letu 1824/25 se je na mestu kjer je stal uredil bazar._NEWLINE_Kapela je bila odstranjena in nadome\xc5\xa1\xc4\x8dena z mitnico leta 1829. V za\xc4\x8detku 20. stoletja, ko je bila zgrajen tramvaj, so bili odstranjeni vsi objekti med preostalim stolpom in skladi\xc5\xa1\xc4\x8dem soli Amberg, raz\xc5\xa1irjene dostopne ceste na most in zgrajen nad njim poleg stolpa \xc5\xa1irok lok. Pozno v drugi svetovni vojni, 23. aprila 1945, so nem\xc5\xa1ke \xc4\x8dete minirale drugi razpon mostu tik pred to to\xc4\x8dko in tudi enajstega, da upo\xc4\x8dasnile napredovanje ameri\xc5\xa1kih vojakov. Ameri\xc4\x8dani so namestili za\xc4\x8dasno konstrukcijo naslednjo zima, \xc5\xa1koda pa je bila v celoti popravljena do leta 1967._NEWLINE_Most je imel prvotno debelo kamnito balustradno ograjo, z zelo ozkimi hodniki za pe\xc5\xa1ce ob njih. Ograjo so nadomestili leta 1732 s tanj\xc5\xa1imi plo\xc5\xa1\xc4\x8dami iz pe\xc5\xa1\xc4\x8denjaka ter raz\xc5\xa1irili vozi\xc5\xa1\xc4\x8de.  V letu 1877 je bila nato nadome\xc5\xa1\xc4\x8dena z granitom iz Flossenburga. Lesena rampa, ki je povezala z mostom Zgornji W\xc3\xb6hrd je bila leta 1499 zamenjana z \xc5\xbeelezno. Nazadnje je most leta 1950 dobil betonsko ograjo. Severni del mostu je bila neko\xc4\x8d meja med Vojvodino Bavarsko in svobodnim cesarskim mestom Regensburg. Na najvi\xc5\xa1ji to\xc4\x8dki mostu je izrezljan kamen imenovan Bruckmandl ali Br\xc3\xbcckenm\xc3\xa4nnchen (mostni pritlikavec), ki je gol mladeni\xc4\x8d, ki si \xc5\xa1\xc4\x8diti o\xc4\x8di z eno roko in z napisom Schuck wie Heiss (verjetno sklicevanje na vro\xc4\x8de poletje ko se je za\xc4\x8dela gradnja mostu). Pravijo da simbolizira mestne svobo\xc5\xa1\xc4\x8dine in njegovo osvoboditev od \xc5\xa1kofovega nadzora. Pravijo tudi, da predstavlja graditelja mostu, druga figura na stolnici pa predstavlja graditelja le-te.  Prvotno je sedel na strehi mlina, sedaj sedi na samem mostu na strehi miniaturne cestninske hi\xc5\xa1ice. Sedanja razli\xc4\x8dica je tretja. Izvirnik je bila zamenjan leta 1579. Sedanji kip je bil postavljen 23. aprila 1854. Kip iz leta 1579, ki je izgubil noge in roke v bojih leta 1809, je v Regensbur\xc5\xa1kem muzeju zgodovine. Prej je bil na mostu tudi kri\xc5\xbe, ki je bil odstranjen leta 1694. Most ima tudi \xc5\xa1tevilne druge skulpture: celopostavni kipi cesarja Friderika II. (stoji na maskirani glavi z ovnovimi rogovi in sprva na sedaj poru\xc5\xa1enem severnem stolpu; sedanji kip je replika iz leta 1930), Filip \xc5\xa0vabski in njegova soproga kraljica Irena (tako na prestolu in sprva na srednjem stolpu; Filipov kip je replika) in reliefi, vklju\xc4\x8dno z razli\xc4\x8dnim oro\xc5\xbejem (vklju\xc4\x8dno obe mesti in sam most), glave, verjetno tiste prvotnih graditeljev in kasnej\xc5\xa1ih obnoviteljev v srednjem veku, ku\xc5\xa1\xc4\x8dar, bazilisk, podlasica, lev (nadome\xc5\xa1\xc4\x8den z repliko leta 1966), dva petelina, ki se borita in pokon\xc4\x8den pes. Prvotno sta bila na srednjem stolpu tudi apotropai\xc4\x8dna maska in rimski kip krilatega leva. Petelini in pes so bili povezani z legendo o zgradbi mostu; alternativno Bruckmandl, bazilisk, pes, tri glave in sedaj izgubljen "kamen\xc4\x8dek v velikem kamnu", ki je bil v nadstropju stra\xc5\xbenikove ko\xc4\x8de ob srednjem stolpu imajo vsi razlago v kr\xc5\xa1\xc4\x8danski simboliki, ki ka\xc5\xbee, da je bil most delo o\xc4\x8ditno \xc5\xa1olanih arhitektov.\n_START_SECTION_\nTrenutna uporaba in obnova\n_START_PARAGRAPH_\nMost in stolnica sta dva ve\xc4\x8dja simbola mesta. Vendar pa se je most v zadnjih desetletjih zaradi gostega prometa resno po\xc5\xa1kodoval, \xc5\xa1kodo pa sta povzro\xc4\x8dila tudi voda in sol zaradi slabega izsu\xc5\xa1evanja in slabega tesnjenja zidov. \xc5\xbde ve\xc4\x8d kot desetletje je bil most zaprt za osebna vozila. V letu 2005 se je za\xc4\x8del monitoring stanja, ki je deloval 24 ur na dan in kazal znake propadanja. 1. avgusta 2008 je bil zaprt tudi za avtobuse in taksije in ostal le pe\xc5\xa1cem in kolesarjem. To je bila posledica poro\xc4\x8dila, da bi lahko ograje ne zado\xc5\xa1\xc4\x8dale za zaustavitev avtobusa. _NEWLINE_Most so za\xc4\x8deli obnavljati leta 2010. Zaklju\xc4\x8dek je bil prvotno predviden v letu 2014, zdaj pa se pri\xc4\x8dakuje v letu 2017 in ne prej.  De\xc5\xbeela Bavarska je opravila temeljito \xc5\xa1tudijo, da bi na\xc5\xa1li primeren kamen za uporabo v obnovi, podobne barve in strukture kot prvotni material mostu in dovolj trden in odporen na vremenske vplive. Zadovoljivo vrsto pe\xc5\xa1\xc4\x8denjaka so na koncu na\xc5\xa1li v zapu\xc5\xa1\xc4\x8denem kamnolomu v bli\xc5\xbeini Ihrlersteina.  Most bo po obnovi \xc5\xa1e vedno zaprt za motorna vozila.\n_START_SECTION_\nLegenda\n_START_PARAGRAPH_\nObstaja legenda, da sta graditelj mostu in stolnice (ki so bila vajenec in mojster) stavila, kdo bo kon\xc4\x8dal prvi. Ker je gradnja stolnice napredovala hitreje kot mostu, je graditelj mostu sklenil pakt s hudi\xc4\x8dem: Hudi\xc4\x8d mu bo v pomo\xc4\x8d v zameno za prve tri du\xc5\xa1e (ali prvih osem \xc4\x8devljev) pre\xc4\x8dkanja mostu. Hudi\xc4\x8d je pomagal in most je bil kon\xc4\x8dan prvi. Toda graditelj mostu je kot prve tri poslal \xc4\x8dez most petelina, koko\xc5\xa1 in psa. Za kip, ki predstavlja \xc4\x8dloveka na stolnici pravijo, da prikazuje mojstra, ki se me\xc4\x8de dol kot odziv na to tekmo. Jezen hudi\xc4\x8d posku\xc5\xa1a uni\xc4\x8diti most in to je razlog, zakaj je most ukrivljen. V resnici je bil most \xc5\xbee kon\xc4\x8dan, ko se je gradnja stolnice leta 1273 \xc5\xa1ele za\xc4\x8dela.'